Folketing
2004-03-12

Det er derfor vanskeligt at fortænke folk i at nære mistillid til et system, når det bygger på et sådant retsprincip, for hvordan skal man have tillid til et system, hvor man ikke må kende anklagerne, hvor man ikke kan få en forsvarer, der kender sagens rette sammenhæng, og hvor man ingen muligheder har for at forsvare sig? Et sådant system er ikke værd at have tillid til, det er tværtimod værd at vise mistillid, og folk, der bliver dømt i sådan et system, har selvfølgelig ikke nogen grund til at nære tillid til sådan et system. Om så vi kunne støtte alt det andet i det her forslag - hvad vi ikke kan, fordi vi er enige i nogle af de bemærkninger, der er kommet fra andre ordførere - så siger vi alene på grund af det punkt, jeg har taget op her til en lidt grundigere behandling, nej til forslaget.